
BANGEKE LEZGIN A ALIKARIYE 

Hevalên hêja, 

Di sala 2016 de, alîkariyên malî "subsides" ku Buroya Kurdî ji desthilatên cihê li Beljîka distîne gelek 
kêm bûn. Heta asta ku ew têra masrafên wê yên herî piçûk jî nakin. Loma, emê neçar bibin ku, piştî ji 20 
salan bêtir çalakî, deriyê Buroyê bigirin û bitenê bultena mehane biweşînin. 

Lê eger hûn, endam yan bitenê alîgirên Buroya Kurdî û doza kurdî bi giştî, karibin alîkariya me bikin, 
vaye li jêr jimara hesaba bankê ya Buroya Kurdî, tevî navnîşana wê : 

BE 58 3101 2146 2779 

BUREAU KURDE DE LIAISON ET D’INFORMATION 
QUAI AUX PIERRES DE TAILLE 11 
1000 BRUXELLES 
BELGIQUE 

Ji nuha de, em gelek spasiya we dikin û emê di hejmarên din ên bultena xwe de we bi encamên vê bangê 
agahdar bikin. 

Bi navê Buroya Kurdî, 


Pervîn CEMÎL, serok Pieter GERITS, xeznedar 

ÇALAKIYÊN BUROYA KURDÎ 

TÎRMEH 2016 


BEŞDARBÛNA ÇALAKIYÊN RÊXISTINÊN DIN 


04. 07. 2016 : Konfêrans li ser Islamîsmê 
Rêxistina Odysee konfêransek li ser Islamîsmê li na- 
venda çandî De Markten kir. Navê wê "Nirx (qîmet) û 
pergalên (nizam) islamî : Imkan û sînor di nav civakeke 
rojavayî (ewropî) de". Ev pispor tê de peyivîn : Sayed 
Jaouad Saifi (Zanîngeha Tehranê), Annemeik Schalt- 
mann (Zanîngeha Utrechtê, li Hollanda), Hassan Jarfi 
(Weqfa Ihsane Jarfi), Brahim Laytouss (Akadêmiya 
Islamî ya Pêşdebirin û Lêgerînê). 

20. 07. 2016 : Şeveke helbestan 

Hoşeng Osê, helbestvan û rojnamevanekî ji Kurdistana 
Sûriyê û ku li bajarê Oostendê, li Beljîka dijî, çend hel- 
bestên xwe li pirtûkxaneya Oostendê xwendin û pirtû- 


kên xwe li wê derê raxistin. Yek ji van pirtûkan bi erebî 
ye û yek jî hatiye wergerandin zimanê fransî "Paroles 
d'Exil" (Gotinên Penaberiyê), ku wî tevî Ednan Adil 
(Iraq) û El-Hadî Agabeldûr Adem (Sûdan) nivîsiye. 
Piştre beşdarên ku jimara wan mezzin bû jê pirs pirsîn û 
li dawiyê rêsêpsyoneke (xwarineke sivik) gelek xweş 
hat pêşkêş kirin. 

Hoşeng bi rêkûpêk (bi awakî muntazam) gotaran di ça- 
pemeniya erebî de, nemaze di rojnameyên El-Heyat û 
El-Şerq El-Awsat de, û di kovarên çandî, weka Nizawa, 
de dinivîse. Wî heta nuha 5 berhevokên helbestan 
weşandine. 


NÛÇE JI KURDISTANÊ 

KURDISTANA TIRKIYÊ 


TECRUBEYA DARBEYEKE LEŞKERÎ LI TIR- 
KIYÊ 

Di 15 Tîrmeh 2016 de, firokeyên leşkerî yên tirkî par- 
lementa tirkî li Ankara bombe kir. Piştre, tank ketin nav 
kuçeyên Istanbulê. Bi tevayî 232 kes mirin, 1.400 birîn- 
dar bûn û 6.000 kes, ku ji wan efser (zabit), dadmend 
(hakim) ... hatin ragirtin. 

Serokê tirk Recep Tayyip Erdogan rikberê (reqîb) xwe 
Fethullah Gûlen, ku ji 20 salan de li penaberiyê, li 
Amerîka dijî, bi amadekirina vê darbeyê tawanbar kir û 
ji hukûmeta amerîkî xwest ku wî radestî (teslîm) Tir- 
kiyê bike. Lê Gûlen ev yek inkar kir û bi tundî ev darbe 
tawanbar kir. Erdogan ferman da firrîna firokeyên 
leşkerî F-16 li ser tevayiya Tirkiyê. 8.000 polîsên ya- 
neyên (êquipe) taybetî li taxên stratêjîk ên Istanbulê ha- 
tin belav kirin. Bi ser de jî, wî rewşa awarte (istisnaî) ji 
bo 3 mehan li tevayiya Tirkiyê daxuyand (îlan kir) û 
xwest ku cezayê hukmê îdamê were vegerandin. 

Serokwezîrê tirk Binali Yildirim, konfêranseke çape- 
meniyê li ser vê babetê kir. Wî daxuyand ku cîgirê 
serleşkerê tirk, Umit Dûndar, bû fermandarê vî leşkerî. 

Binali spasiya serokên partiyên dijberiyê (muxalefet), 
yên CHP (sosyal-dêmokrat), MHP (faşîst) û HDP (kur- 
dî), ji bo tawanbarkirina wan a vê darbeyê, kir. Ew rastî 


serokê CHPê, Kemal Kibçdaroglu, hat. Her du got ku 
Tirkiye dewleteke yasayê (huqûq) e, ku ewê heyfhildan 
(intiqam) nîn be û ku ewê kesên tawanbar bên birin ber 
dadgehê. 

Wezîrê tirk ê hundir, Efkan Ala, daxuyand ku 8.777 kes 
ji karê xwe hatin avêtin. Ji wan, 30 parêzer (avukat), 52 
mufettişên mulkiyyetan û 16 rawêjkarên (muşawir) 
dadmendiyî. Û wî got ku şeva darbeyê, di 15 Tîrmeh 
de, erebeya serokwezîr Binali Yildirim hat êrîş kirin. 

Di dema vekolînekê de, 100 karmendên servîsên dizzî 
yên tirkî "MIT" ji kar hatin avêtin. 

Di 13 Tîrmeh de, berdevkê partiya serokwezîr (AKP), 
Yasin Aktay, di konfêranseke çapemeniyê de daxuyand 
ku nuha 10.410 kes li bin çav in û ku dibistanên nêzîkî 
Fethullah Gûlen hatine girtin. Heta nuha, 626 dibistanên 
arizî (xusûsî, privês) hatine girtin û 21.000 mamoste ji 
kar hatine avêtin. 

Di 22 Tîrmeh de, polîs 295 parêzvanên (dergevan) sa- 
raya serok Erdogan ragirtin. Evê dawîn got ku ew ev 
darbe ji zavayê xwe hîn bû û ku servîsên dizzî karê xwe 
baş ne kir. 

Di 25 Tîrmeh de, dadgeha Istanbulê biryar stend ku 42 
rojnamevanan rabigire. 

Di 28 Tîrmelt de, gênêral Kamil Başoglu, berpirsiyarê 
perwerdeyê, û fermandarê hêzên bejayî (erdî), gênêral 
Ihsan Uyar, hema berê civîna Encumena Bilind a 
leşkerî, ku diviya bû ku di heman rojê de li bin seroka- 
tiya serokewezîrê tirk, Binali Yildirim, bibe, xwe ji karê 
xwe kişand. 

Di 29 Tîrmeh de, serok Erdogan daxuyand ku ew hemî 
kesên ku ew êşand dibihurîne (efû dike)! 

( rudaw.net , 15-20,22,23,25,28,29.07.2016) 

Daxuvaniyên karsazan 

Li 81 bajarên Tirkiye û Kurdistana Tirkiyê, karsazan 
(businessmen) di heman demê de "têlêkonfêrans"eke ku 
vê darbeyê tawanbar dike kir. Li Amedê (Diyarbekir), 
wan got ku dem hatiye ku hukûmeta tirkî pirsa kurdî 
bibe maseya dyalogê. Û wan got jî ku eger pêvajoya 
aşîtiyê bi PKKê re dest pê neke û eger hukûmeta tirkî 
pirsa kurdî çare neke, ewê tucar li Tirkiyê dêmokrasî 
nebe. 

(rudaw.net, 20.07.2016) 

DÛMAHÎKA ŞERRÊ DI NAVBERA LEŞKERÊ 
TIRKÎ Û PKKê DE 

Dêrik, şirêdayî Mêrdînê 

29. 06 : Bombeyek li ser karwaneke leşkerî teqiya. 6 
serbaz (esker) hatin kuştin û 11 birîndar kirin. 
(rudaM’.net, 01.07.2016) 

Kurdistana Iraqê 

01, 20, 23. 07 : Bi şev, firoke û tankên tirkî çend ciyên 
navçeya Amedî, ku girêdayî Duhokê û li nêzîkî sînorê 
Kurdistana Tirkiyê ye, bombe kirin. Ev yek ji bo lidû- 
ketina PKKê. Ev bombekirin hîn dajon (dewam dikin). 
Bi sedan gundî ji malên xwe reviyan. Firokeyên tirkî du 
caran kampên PKKê li çiyayê Gare bombe kirin. 
(rudaw.net, 01,08,22,23.07.2016) 

Navçeya Mêrdînê 

15. 07 : Serê sibê, tevgerên leşkerî li dijî PKKê li 22 
gund û taxên Artuklu, li Çiyayê Mazî û Dêrikê dest pê 
kir. Qedexekirina hatûçûnê hat daxuyandin. 

(rudaM’.net, 15.07.2016) 

Sultan Şêxmûs, şirêdayî Mêrdînê 
09. 07 : PKKê erebyek li bingeheke jandarman a 
Cevizpmarê teqand. 2 serbaz û 1 sîvîl hatin kuştin û 22 
serbaz û 8 sîvîl birîndar bûn. Şerr dest pê kir. 

(rudaw.net, 09.07.2016) 

Qoser (Kizilteye), şirêdayî Mêrdînê 
10. 07: Leşkerê tirkî dest bi tevgerekê li dijî PKKê kir. 
6 serbaz birîndar bûn û 4 PKK hatin kuştin û 2 ragirtin. 
Şerr ajot (dewam kir). 

(rudaw.net, 10.07.2016) 


Nuseybîn, şirêdayî Mêrdînê 

25. 07: Qedexekirina hatûçûnê, ku di 08 Adar 2016 de 
hati bû farz kirin, li 6 taxan hat rakirin. Rêxistina Alîka- 
riya Penaberan, a bajarê Amedê, (Göç-Der), daxuyand 
ku ji sedema şerr, 80% ji rûniştevanên Nuseybînê koç 
bûn. 

(rudaw.net, 31.07.2016) 

Elkê, şirêdayî Şirnexê 

03. 07 : Bi şev, PKKê rokêt avêtin birêvebiriya ewle- 
hiyê, fermandariya jandarman û xaniyên leşkerî. Serba- 
zek birîndar bû. Leşkerê tirkî dest bi tevgereke mezzin 
kir û hatûçûn li Elkê, heta 5/7, hat qedexe kirin. 
(rudaw.net, 03 û 05.07.2016) 

Oilaban, girêdayî Şirnexê 

13. 07 : Di demjimêr 3 ya serê sibê de, parêzgarê 
Şirnexê qedexekirina hatûçûnê li gundên Bêjuh û Ro- 
boskî, yên girêdayî Qilabanê, heta fermaneke din qe- 
dexe kir. 

(rudaw.net, 13.07.2016) 

Cizîr, şirêdayî Şirnexê 

29. 07: Bi şev, PKKê karwaneke leşkerê tirkî li Elisarê, 
li çiyayê Cûdî, bombe kir. 1 serbaz birîndar bû. Tevge- 
reke leşkerî dest pê kir. 

(rudaw.net, 29.07.2016) 

Parêzseha Amedê (Diyarbekir) 

Qedexekirina hatûçûnê, ku di 23 Elezîran 2016 de li 39 
gundên parêzgeha Amedê hati bû farz kirin, rabû. 
(rudaw.net, 04.07.2016) 

Farqîn, şirêdayî Amedê 

14. 07 : Parêzgarê Amedî qedexekirina hatûçûnê li 13 
gundên bajarokê Farqînê daxuyand. Ew di 16 Tîrmeh 
de hat rakirin. 

(rudaw.net, 14, 16.07.2016) 

Dersîm (Tunceli) 

04, 23. 07 : Teqînek li ser yekîneyên leşkerî, li ser riya 
Dersîm-Xarputê, bû. Flêzên ewlehiyê hatin û dest bi ve- 
kolînekê (ankêt) kir. PKKê riya Dersîm-Erzincan girt, 
tê de hatûçûnê rawestand û 6 erebe şewitandin. 
(rudaw.net, 04, 23.07.2016) 

Mêzsir û Xozat, şirêdayî Dersîmê 
20. 07 : PKKê erebeyeke birêvebiriya daristanan, li nê- 
zîkî gundê Weliyanê, li bajarokê Mêzgirê, şewitand. Li 
bajarokê Xozatê jî, PKKê êrîşî erebeyên leşkerî, ku 
xwarin û sûtemenî (benzîn, mazot ...) higirti bû, kir. 
Ajoyek (şoffor) birîndar bû. 

(rudaw.net, 20.07.2016) 

Seinzînan, girêdayî Colemêrşê 

08-10, 14. 07 : PKKê êrîşî çend ciyan li fermandariya 
Yekîneya Sînor, bingehên jandarman û 2 bingehên 
leşkerî û yên serbazên gundê Rûbarokê kir. 5 serbaz ha- 
tin kuştin. 

Leşker bi bombekirina navçeyê bersîv da. Rez, bexçe û 
daristan hatin şewitandin û hatûçûn hat qedexe kirin. 
(rudaw.net, 08, 10, 14.07.2016) 

Colemêrg (Hakkari) 

10, 26. 07 : Bombeyek li erebeyeke leşkerî teqiya û 
PKKê êrîşî bingeheke çavdêriyê (control) ya polîsê 
Depînê kir. 5 serbaz û 2 polîs hatin kuştin û 10 jî 
birîndar bûn. Tevgereke leşkerî dest pê kir. 

(rudaw.net, 10, 27.07.2016) 

Çelê, girêdayî Colemêrgê 

20. 07 : PKKê êrîşî serbazên tirk, li ser riya Colemêrg- 
Çelê, li nêzîkî çiyayê Şinê, kir. Piştre şerr derket. 2 ser- 
baz birîndar bûn. Tevgerên leşkerî li navçeyê dest pê 
kir. 

(rudaw.net, 20, 31.07.2016) 

Elbak (Başkale) û Erdiş, girêdayî Wanê 
08, 10. 07 : Şerr derket. 2 PKK hatin kuştin. PKKê bi 
erebeyeke bombekirî êrîşî bingeheke leşkerî kir. Kuştî û 
birîndar bûn. 

(rudaw.net, 08, 10.07.2016) 

Wan (Van) 

10. 07 : PKKê bi erebeyeke bombekirî êrîşî bingeheke 
jandarman kir. 1 polîs û 1 cerdevan (mîlîsên kurd ku 
hevkariya leşkerê tirkî, li dijî PKKê, dikin) hatin kuştin 
û 5 cerdevan birîndar bûn. 

(rudaw.net, 10.07.2016) 

Gîhandîn (Diyandiit), girêdayî Agirî 
09. 07 : Mînek li gundê Taşkesenê teqiya. Şivanekî 14 
salî hat kuştin û cuhanekî sîvîl ê 19 salî birîndar bû. 
(rudaw.net, 09.07.2016) 

Şêrwait, girêdayî Sêrtê (Siirt) 

20. 07 : Li gundê Şêrwanê, bombeyek li ser erebeyeke 
cerdevanan teqiya. 1 cerdevan hat kuştin û 2 jî birîndar 
bûn. 

(rudaw.net, 20.07.2016) 

Ordu, li nêzîkî Deryayê Reş 

Piştî şerrên di navbera PKK û leşkerê tirkî de, 3 serbaz 
hatin kuştin û 2 birîndar bûn. 

(rudaw 10.07.2016 

HE V-SEROKEKÎ PARTIYA "DBP" HUNDA 
BÛYE 

Ji 43 rojan de, hev-serokê şaxa Şimexê ya partiya kurdî 
DBP, Hurşit Kulter, hunda bûye. Ew hati bû bin çav ki- 


rin, lê polîs ev yek bi awakî fermî (resmî) aşkere ne kir. 
( rudaw.net , 10.07.2016) 


JIYAN VEDIGERE SURê 



Piştî nêzîkî 4 meh qedexekirina hatûçûnê, taxa dîrokî ya 
Diyarbekirê, "Sur", ku tê de dîwarê dîrokî ku vî navî 
hildigire heye, ji nuh de dest bi jiyanê kir. 

(rudaw.net, 13.07.2016) 

DU HEV-ŞAREDAR TÊN AVÊTIN 

Her du hev-şaredarên Şermexê, girêdayî Mêrdînê, Ne- 
cla Yildirim et Ali Özkan, ji partiya kurdî DBP, ji aliyê 
wezareta hundir ji karê xwe hatin derxistin. 

Sedema vê yekê ew e ku di dema êrîşa 08 Tîrmeh 2016 
de, li dijî bingeha jandarman a Cewzatê, girêdayî Artu- 
kluya Mêrdînê, erebeya şaredariya Şermexê hati bû bi 
kar anîn. 

Ev êrîş ji aliyê PKKê, bi erebeyeke bombekirî, hati bû 
pêk anîn. 2 serbaz û 1 sîvîl hati bûn kuştin û 12 serbaz û 
30 sîvîl birîndar bû bûn. Piştî vekolînekê, 7 karmendên 
şaredariyî hati bûn ragirtin. 

(rudaw.net, 14.07.2016) 

CIVÎNA UNESCO LI ISTANBULê 
Di 10 Tîrmeh 2016 de, 40mîn civîna Encumena Mîrasa 
Şaristaniyê (Bermahiya medeniyyetê) ya UNESCO bû. 
Ewê 10 rojan bajo. 

Li bin birêvebiriya tirkî, civînê rewşa 1.031 ciyên dîrokî 
li cihanê, ku ji wan 15 li Tirkiye û Kurdistana Tirkiyê, 
ku li bin metirsiya (tehlike) têkçûnê (xerabûn) ne, gif- 
tûgo kir û lîsta wan nuh kir. 

Rêxistina Europa Nostra nameyek ji pêkaniyên vê ci- 
vînê re şand û tê de ji wan xwest ku li ser Surê, dîwarê 
dîrokî yê bajarê Amedê (Diyarbekir), li Kurdistana Tir- 
kiyê, giftûgo bikin. 

(rudaw.net, 10.07.2016) 


BuroyaKurdî Bultenaya agahdariyê n° 136 Tebax 2016 4 ji 15 

























POLÎSÊ TIRKÎ Û FÊSTIVALA DERSÎMÊ 

Bi hinceta lömîn sersaliya Fêstivala Çandê û Parastina 
Sirûştê (tebîet), rûniştevanên Dersîmê xwest ku biçin 
goristana "Ana Fatma", ya Elewiyan, ku li ser riya Der- 
sîm-Pilûrê ye. Lê polîs ew ne hiştin. 

Piştî xwenavxistina (tedexxul) hev-şaredarê Dersîmê, 
Mehmet Ali Bul, û parlementerê Dersîmê, yê ji partiya 


kurdî FIDP, Alican Önlû, polîs destûr da van kesan û 
şandeke 15 oldarên elewî "pîr" ku biçin vê goristana ku 
5 km nêzîkî Dersîmê ye. 

Di 28 Tebax de, parêzgarê Dersîmê, di daxuyaniyeke 
nivîskî de, got ku ewê ev rê ji 28 heta 31 Tîrmehê bê 
girtin. 

(rudaw.net, 31.07.2016) 


KURDISTANA IRAQÊ 


PROTOKOLEKE LEŞKERÎ BI AMERÎKA RE 



Ji bo cara yekemîn, protokoleke leşkerî di navbera Fle- 
rêma Kurdistanê û Amerîka de li Flewlêrê, bi amade- 
bûna serok Mesûd Berzanî, hat wajo (imza) kirin. 

Protokol ji aliyê wezîrê kurd ê hundir û cîgirê wezîrê 
pêşmerge, Kerîm Şingalî, û alîkara wezîrê amerîkî yê 
karên derve, Elissa Slotkin, hat wajo kirin. Tê de tê go- 
tin ku heta dawiya şerrê li dijî Dewleta Islamî, ewê 
Amerîka alîkariyeke leşkerî û malî bide Kurdistanê. 
(rudaw.net, avestakurd.net, 12.07; nefel.com, 

13.07.2016) 

4mîn KONFÊRANS LI SER DEWLETA ISLAMÎ 
LI WAŞINGTONê 

Di 20 Tînneh 2016 de, li Waşingtonê 4mîn Konfêransa 
Hevalbendiya Navneteweyî li dijî Dewleta Islamî dest 
pê kir. Hemî welatên ku endamên vê hevalbendiyê ne 
amade bûn û qonaxa wêbê ya şerrê li dijî Dewleta Isla- 
mî giftûgo kir. 

Wezîrê amerîkî yê parastinê, Ashton Carter, konfêran- 
seke çapemeniyê li ser vê babetê pêk anî û tê de got ku 
Fransa firoke-hilgirek (porte-avion), bi navê Charles de 
Gaulle, şand, û ku serokê amerîkî Barak Obama biryar 
stend ku 560 serbazên din, ji bo şerrê wêbê yê Mûsilê, 
bişîne. Û wî got jî ku Pêşmerge biserketineke mezzin di 
şerrê li dijî Dewleta Islamî de anî. 

(rudaw.net, 21.07.2016) 


IRAQ : DIVÊ KU PÊŞMERGE NEKEVIN MÛ- 
SILÊ 

Wezîrê iraqî yê parastinê, Xalid Ubeydî, li Washingtonê 
beşdar bû konfêransa jorîn. Li ser azadkirina nêzîk a 
Mûsilê, wî got ku di vê êrîşê de ewê hemahengiyek 
(coordination) di navbera leşkerê iraqî û hêzên 
pêşmerge de pêwîst bibe, lê ku ew naxwaze ku 
pêşmerge bikevin nav vî bajarî. 

EWÊ KANADA NEXWEŞXANEYEKÊ PÊŞKÊŞ 
BIKE 

Li heman konfêransê, wezîrê kanadî yê karên derve got 
ku ewê welatê wî nexweşxaneyeke gerrok pêşkêş bike. 
(rudaw.net, 21, 22.07.2016) 

ÇÎN : EM AMADE NE KU ALÎKARÎ BIKIN 

Di 30 Tîrmeh de, balyozê (sefîr) Çînê li Iraqê, Chen 
Wetching, çû seredana serokê Kurdistanê, Mesûd Ber- 
zanî, û jê re got ku welatê wî dixwaze ku alîkariya Kur- 
distanê, bi awayên cihê, bike, ji bo ku ew girîng e. 
(rudaw.net, 31.07.2016) 

DÛMAHÎKA ŞERRÊ LI DIJÎ DEWLETAISLAMÎ 
Eniya Mexmûrê 

Di 03 Tîrmeh de, di demjimêr 4 a serê sibê de, leşkerê 
iraqî, bi piştgiriya hêzên hevalbend û pêşmerge, gundê 
Kerame, ku li nêzîkî pira Geyara ye, û du gundên Me- 
hele û Hesirye rizgar kirin. 29 şervanên Dewleta Islamî 
hatin kuştin. 

Di 05 Tîrmeh de, fermandarê kurd ê leşkerê iraqî, Emîn 
Şêxanî, ji ajansa Rûdawê re daxuyand ku di demjimêr 
4.30 a serê sibê de, Dewleta Islamî êrîşî leşkerê iraqî 
kir, ku ew hat şkestin û 7 ji şervanên xwe hunda kirin. 
(rudaw.net, 03, 05.07.2016) 

18 DAIŞ li Eniya Mexmûr-Gwêrê xwe radestî 

Pêşmerge dikin 

Fermandarekî pêşmerge, ku xizmeta xwe ya bi şev di- 
kir, got ku di 08 Tîrmeh de, nêzîkî 18 şervanên Dewleta 
Islamî bi qîr got ku ew dixwazin ku xwe radest (teslîm) 
bikin û ji pêşmerge xwest ku agir bemedin wan. Evên 

dawîn xwarin da wan û piştre ew radestî fermandarên 
xwe kirin. 

(rudaw.net, 09.07.2016) 

171 Ereb ji Mûsilê ber bi Pêşmerge direvin 
41 malbatên ereb, ku ji 171 kesan pêk hatine û ku pira- 
niyan wan zarok û jin in, ji Mûsilê reviyan û piştî ku 6 
demjimêran meşiyan xwe radestî pêşmerge kir. Piştî 
vekolînekê (ankêt), ewê li kampên penaberan ên Du- 
hokê bên bi cî kirin. 

(rudaw.net, 09.07.2016) 

Dewleta Islamî 4 ii şervanên xwe li Mûsilê dikuje 
Di 09 Tîrmeh de, berpirsiyarê ragihandinê yê şaxa Mû- 
silê ya Partî Dêmokratî Kurdistan (PDK), Seîd Memû- 
zînî, daxuyand ku Dewleta Islamî 4 ji şervanên xwe 
kuştin, ji bo ku wan tecrube kir ku ber bi Kurdistanê bi- 
revin. Ev yek bi avêtina ava kelandî li ser wan! 3 ji wan 
Iraqî û 1 Pakistanî bûn. 

(rudaw.net, 10.07.2016) 

Dewleta Islamî zanînşehekê li Mûsilê bombe dike 

Şervanên Dewleta Islamî zanîngeha Hedba, li navenda 
Mûsilê, şewitand. 

(rudaw.net, 25.07.2016) 

Pêşmerge bi çekkên kîmyayî li Tel Eferê birîndar di- 

hin 

Di 22 Tîrmeh de, li Tel Eferê, 80 km li Rojavaya Mû- 
silê, Dewleta Islamî 25 bombeyên bi gaza florîn avêtin 
ser pêşmerge. 3 ji wan birîndar bûn. 

Ji berê jî, DAlŞê gaza xerdel û klorîn li Gwêrê avêti bû. 
Bi dehan pêşmerge birîndar bû bûn. 

(rudaw.net, 23.07.2016) 

7 DAIŞ cillên penaberan li xwe dikin 
Di 10 Tîrmeli de, ji kêmasî ve 7 şervanên Dewleta Is- 
lamî cillên penaberan li xwe kirin, xwe tevlî penaberên 
rast ên ku ji Başûrê Kerkûkê direviyan kir û tecrube kir 
ku bikevin nav Kurdistanê. Ew ji aliyê pêşmerge hatin 
ragirtin. 

(rudaw.net, 10.07.2016) 

Şingal 

Di 10 Tîrmeh de, berdevkê fermandarê Hêzên 
Pêşmerge li Şingalê, Xelîl Şivan, ji ajansa Rûdawê re 
daxuyand ku firokeyên hêzên hevalbend gundê Til 
Qesbê, 5 km li Bakurê Şingalê, bombe kir, tê de 
tunêleke Dewleta Islamî têk bir (xerab kir) û 2 ji en- 
damên wê kuştin. Û wî got jî ku ev Dewleta islamî ne 
weka berê ye, ew qels bûye û şervanên wê li dora 
Şingalê kêm bûne. 

(rudaw.net, 10.07.2016) 


Di 11 Tîrmeh de, bi alîkariya firokeyên hêzên heval- 
bend, pêşmerge êrîşî Dewleta Islamî, li gundê Awdilê, 
kir. Çend DAIŞ hatin kuştin û birîndar kirin. 

(rudaw.net, 11.07.2016) 

Eniya Daqûaê, li nêzkî Kerkûkê 

Dewleta Islamî rokêt avêtin. 2 pêşmerge hatin kuştin û 

1 birîndar bû. 

(rudaw.net, 12.07.2016) 

Di 15 Tîrmeh de, êrîşeke din a Dewleta Islamî li gundê 
Banxaşê bû. Piştî şerr, 3 pêşmerge hatin kuştin û 2 
birîndar bûn. 

(rudaw.net, 15.07.2016) 

100 xwebexşên biyanî şerrê DAIŞê li Kerkûkê dikin 

Ji 100 şervanên rojavayî yên xwebexş (volontaires) ji 
Kanada, Fransa, Brazîlya, Swêd û Amerîka bêtir hatin, 
ji bo ku, mil bi mil, bi pêşmerge re şerrê Dewleta Islamî 
bikin. 

Yek ji wan, serbazê swêdî Tony Ekman, bavê 3 zarokên 
ku li Swêdê dimînin, got ku ew dixwaze ku ji pêşmerge 
re zanînên xwe di warê têknolojî û awayên amadekirina 
planan de pêşkêş bike, ji bo ku xelk kêmtir bimire. 

Rojane, xwestinên hevkariyê bi entêmêtê tên kirin. 
(rudaw.net, 22.07.2016) 

Eniya Roiavaya Kerkûkê 

Di 22 Tîrmeh de, bi şev, Dewleta Islamî êrîşî pêşmerge 
kir. Piştî şerrekî mezzin, wan ew paş de xist. 3 
pêşmerge bidîndar bûn. 

Roja din, serê sibê, 6 DAIŞ xwe radestî pêşmerge kir. 
Yek ji wan birîndar bû. 

(rudaw.net, 22, 23.07.2016) 

Şandina pêtrolê li nêzîkî Kerkûkê radiweste 
Di 31 Tîrmeh de, piştî êrîşeke xwekuj a Dewleta Islamî 
li gundê Bay Hesen, ku tê de 3 endamên wê xwe te- 
qand, bîra pêtrolê hat şewitandin. Wî rojane 170.000 
bermîl derdixistin. 

(rudaw.net, 31.07.2016) 

ŞERR LI BAŞÛRÊ IRAQÊ Û LI MÛSILÊ 

Bexdad 

Di 03 Tîrmeh de, 2 teqîn li Bexdadê bûn. 167 kes hatin 
kuştin û ji 200 bêtir birîndar bûn. 5 kes hatin ragirtin û 
bi hukmê îdamê hatin tawanbar kirin. Hukûmeta iraqî 7 
tedbîrên ewlehiyê û 3 rojên şînê daxuyandin. 

Di 05 Tîrmeh de, 5 kes hatin îdam kirin. Kanala 
têlêvîzyonî El-Iraqiyye ew nîşan dan. 

Di 07 Tînneh de, teqîneke 3mîn bû. 5 kes hatin kuştin û 
19 birîndar bûn. 

Şirketa Serjimêrî (statistiques) û Lêgerînan (Re- 
cherches) di rappora xwe de got ku di navbera 2003 û 
2016 de, ji 180.000 kes bêtir di êrîşên têrrorîst û kirinên 
tund de hatin kuştin. 

Di 12 Tîrmeh de, piştî teqînekê, 7 kes hatin kuştin û 30 
jî birîndar bûn. 

(rudaw.net, 04, 05, 07, 12.07.2016) 

Firokexane û şundên Geyare, li Başûrê Mûsilê 
Di 03 Tîrmeh de, di çarçeveya tevgera wêbê li dijî 
Mûsilê, leşkerê iraqî, bi piştgiriya firokeyên hêzên he- 
valbend, firokexaneya bajarokê Geyare, 60 km li 
Başûrê Mûsilê, stend. Gelek şervanên Dewleta Islamî 
hatin kuştin. Bi ser de jî, wî 3 gund rizgar kirin û gihajt 
pira Geyare. Serok Mesûd Berzanî hêzên ewlehiyê û se- 
rokwezîrê iraqî Heyder Ebadî pîroz kirin û dilniya 
(te'kîd) kir ku di şerrê li dijî Dewleta Islamî de, ewê 
hemahengî (coordination) û hevkarî di navbera Herêma 
Kurdistanê û Bexdadê de bajon (dewam bikin). 

Fermandarê kurd ê vî leşkerê iraqî, Emîn Şêxanî, ji 
ajansa Rûdawê re daxuyand ku ev Dewleta Islamî gelek 
qels bûye. 

Ev firokexane ji aliyê Saddam Huseyn di salên 1970 de 
hati bû ava kirin. Di 2003 de, hêzên amerîkî ew nuh kir 
û weka bingeheke çavdêriyê (kontrol) bi kar anî. Di 
2010 de, wan ew radestî leşkerê iraqî kir. Ji Hezîran 
2014 de, ew ji aliyê Dewleta Islamî hati bû çavdêrî ki- 
rin. Stendina vê firokexanê ji Dewleta Islamî, ku li 
Mûsilê bi cî bûye, ew ji pêwendiyên bi herêmên din ên 
Iraqê re bêpar (mehrûm) kir. 

Riya Geyare-Sersat 

Di 12 Tîrmeh de, leşkerê iraqî 6 gundên Geyare rizgar 
kirin. 

(rudaM’.net, 13.07.2016) 

Navenda sîxuriyê (casûsî) ya DAIŞê li Geyare 
Leşkerê iraqî gundê Osecê, mezzintirîn gundê sunnî ku 
girêdayî Geyare ye, rizgar kir û avahiya sîxuriyê 
(casûsîtî) ya Dewleta Islamî stend. 

Parêzseha Enbarê : Fermandarekî mezzin ê DAIŞê tê 

kuştin 

Li civîneke Dewleta Islamî li bajarokê Qayimê, di nav- 
bera Iraq û Sûriyê de, leşkerê iraqî êrîşeke jinişkavî kir. 
13 serokên DAIŞê, ku ji wan alîkarê Ebû Bekir El-Bex- 
dadî, hatin kuştin û 11 birîndar kirin. Avahiya ku tê de 
civîn dibûn, û teqemenî, ku ji wan 2 erebeyên bombe- 
kirî, hatin têk birin (xerab kirin). 

(rudaM’.net, 30.07.2016) 


BRÎTANYA MEZZIN RAHÊNANA 4.000 
PÊŞMERGE DIKE 

Rawêjkara (muşawir) wezareta brîtanî ya parastinê, 
Penny Mordaunt, ji ajansa kurdî Rûdawê re daxuyand 
ku heta nuha welatê wê rahênana (tedrîb) 4.000 
pêşmerge kiriye. Û wê got jî : "Welatê min bi rahênana 
pêşmerge serbilind e". 

(rudaw.net, 08.07.2016) 

ALMANYA DU NAVENDÊN RAHÊNANÊ 
VEDIKE 

Di 20 Tîrmeh de, bi amadebûna fermandarên hêzên 
pêşmerge û berpirsiyarên leşkerî yên alman, me- 
rasîmeke projeya vekirina du navendên almanî yên ra- 
hênana pêşmerge li Hewlêrê bû. 

Navê yek ji van navendan "Gundê Almanî" ye û ma- 
srafa wê 356.000 dolar e. Ya din, "Mala Cinan", ma- 
srafa wê 234.000 dolar e. Proje di 68 rojan de kutah 
(xelas) bû. 

(rudaw.net, 20.07.2016) 

KAMPEKE NUH JI BO KURDÊN YEZÎDÎ 

Kampeke nuh ji bo 600 malbatên Kurdên Yezîdî li nê- 
zîkî Zaxo, parêzgeha Duhokê, vebû. 5 kampên din di 
navbera Duhok û Mûsilê de, ji bo penaberên Mûsilê, 
hene. Lê ev yek bi taybetî ji bo Kurdên Yezîdî hatiye bi 
cî kirin. 

Berdevkê parêzgarê (walî) Duhokê ji ajansa Rûdawê re 
daxuyand ku nuha 60% ji penaberên yezîdî yên Duhokê 
li derveyî kampan dijîn. 

(rudaw.net, 13.03.2016) 

EWÊ BRÎTANYA MEZZIN ALÎKARIYA JINÊN 
YEZÎDÎ Û PÊŞMERGE BIKE 

Seroka encumena mafên jinan li parlementa Kurdistanê, 
îvar Ibrahîm, daxuyand ku di dema pêwendiyên wê bi 
parlementer û wezîrên brîtanî re de, wan soz da ku ewê 
Brîtanya Mezzin alîkariya jinên kurd ên yezîdî, ku ji 
aliyê Dewleta Islamî hatine girtin, û pêşmergeyan di 
êrîşa wêbê ya Mûsilê de, bike. 

Van berpirsiyaran daxwaziya îvan Ibrahîm ku ew ji 
wan re konfêranseke taybetî ji bo alîkirina jinên yezêdî 
pêşniyar bike pejirand (qebûl kir). Ewê îvan biçe Bul- 
garya û Almanya jî. 

(Rudaw.net, 21.07.2016) 

EWÊ PORTUGAL PÊŞWAZIYA 470 PENA- 
BERÊN YEZÎDÎ BIKE 

Li konfêranseke çapemeniyê, Anna Gomes, endama en- 
cumena azadiyên sîvîl a Parlementa Ewropî, daxuyand 
ku hukûmeta Portugalê pejirand ku pêşwaziya 470 pe- 
naberên kurd ên yezîdî, ku li kampa Idomini ya Yûna- 
nistanê ne, bike. 

Di Sibat 2016 de, Portugalê pêşwazîkirina 10.000 pena- 
beran daxuyandi bû, lê heta nuha wê bitenê 452 stendin. 
(rudaw.net, 05.07.2016) 

ENTÊRNASYONAL SOSYALÎST PIŞTGIRIYA 
SERXWEBÛNA KURDISTANÊ DIKE 

Di 01 û 02 Tîrmeh de, Entêmasyonal Sosyalîst li ava- 
hiya Neteweyên Yekbûyî, li Jenêvê, civiya. Wê bi awa- 
kî fermî (resmî) piştgiriya xwe ji "auto-dêtermination 
du Kurdistan" (Bixwe Biryardana Kurdistanê) re 
daxuyand (îlan kir) û pesna rola sereke ya pêşmerge di 
"berxwedana li dijî têrrorîsmê" de da. Bi ser de jî, wê 
çaryeke aşîtiyane ji pirsa kurdî re, li 3 perçeyên din ên 
Kurdistanê, xwest. 

Ev yek piştî banga serokê Kurdistanê, Mesûd Berzanî, 
ji bo rêfêrandumekê di Çirî (meha 10) 2016 de li ser 
serxwebûna Kurdistana Iraqê. 

Gelek nimînendeyên (temsîlcî) partiyên sosyal-dêmo- 
krat ên kurd, ên her 4 perçeyên Kurdistanê, beşdarî vê 
civînê bûn. 

(rudaw.net, 02.07; med-diplomatic, 04.07.2016) 

SEREDANÊN KURDISTANÊ 
Kanada 

Di 12 Tîrmeh de, ji bo cara 2mîn, serokê Kurdistanê, 
Mesûd Berzanî, pêşwaziya wezîrê kanadî yê parastinê, 


Hrjit Sajjan, kir. Wan beşdarbûna Kanada di şerrê li dijî 
Dewleta Islamî de giftûgo kir. 

Kanada firokeyên xwe ji şerrê li dijî DAlŞê kişandin û 
biryar stend ku jimara hêzên xwe yên taybetî li Kurdis- 
tanê ji 69 bilind bike 200. 

Berê hefteyekê, leşkerê kanadî biryar stendi bû ku 
rahênerên (mamoste) taybetî bişîne Kurdistan û Bex- 
dadê, ji bo ku têknîkên danîna bombeyan hîn bikin. 

Di Çirî 2014 de, Kanada yek ji yekemîn welatên ku ge- 
lek zû alîkariya Kurdistanê kir bû. Wê çek û pêwîstiyan 
ji welatên ewropî ji pêşmerge re birin. 

(rudaw.net, 12.07.2016) 

Kurdistana Tirkiyê 

Di 28 Tîrmeli de, şandeke Partî Dêmokratî Kurdistana 
Bakur (Tirkiye), "KDP-Bakur", çû seredana serokê 
Kurdistanê, Mesûd Berzanî. Wî got ku divê ku Kurd û 
Tirk ji bo aşîtiyê bi hev re kar bikin û ku divê ku rijan- 
dina xwînê bê rawestandin. Û wî bangî partiyên ramya- 
riyî (siyasî) yeên kurdî yên Tirkiyê kir ku bibin yek û 
hevkariyê bikin. Li ser tecrubeya darbeyekê li Tirkiyê 
(li jor binêre), wî got ku ew bi tundî li dijî her tecru- 
beyeke hilweşandina hukûmeteke ku bi awakî şer'î ji 
aliyê gel hatiye hilbijartin e. 

(Rudaw.net, 28.07.2016) 


KURDISTANA ÎRANÊ 


LEŞKERÊ ÎRANÎ GUNDEKÎ TÊK DIBE 

Ji sedema nebûna kar, Kurdên Iranê qaçaxçîtiyê li 
sînorê Kurdistana Iraqê dikin. 

Di 29 Hezîran 2016 de, fermandarekî polîsê îranî (pas- 
dar) qaçaxçiyekî cuhan, Latîf Salihî, li gundê Gwîzelê, 
yê girêdayî bajarê Serdeştê, li Kurdistana îranê, kuşt. 
Birayê Salihî ev fermandar kuşt. Û piştre, ew jî ji aliyê 
serbazên (esker) îranî hat kuştin. Şîna her du birayan bi 
amadebûna gelek kesan bû. 

Serbazên îranî êrîşî vî gundî kir, xanî şewitandin û 
gundî neçar kirin ku jê derkevin. Nuha tê de bitenê çend 
kesên pîr mane. 

(rudaw.net, 03.07.2016) 

20 CUHANÊN KURD JI ALIYÊ POLÎSÊ ÎRANÎ 
TÊN REVANDIN 

Di hefteyên dawîn de, ji kêmasî ve 20 cuhanên kurd, ji 
navçeyên cihê yên Kurdistanê, ji aliyê polîsê îranî (pas- 
dar) hatin revandin. Çalakvanên mafên mirov dibêjin ku 
ev yek piştî şerrê di navbera pasdaran û PDKl de bû. 


Li gora agahdariyên ku ji Kurdistana Iranê hatine, 6 cu- 
han li Şino, 5 li Mahabadê, 4 li Serdeştê, 3 li Sine û 2 li 
Seqiz û Bokanê hatine revandin. 

(rudaw.net, 07.07.2016) 


"PDKÎ" LI HEVALBENDÊN NAVNETEWEYÎ 
DIGERRE 



Ji nîvê Hezîran 2016 de, leşkerê îranî navçeyên sînorî 
yên Kurdistana îran û Iraqê bombe dike. Li hemberî 

geffên (tehdîd) hukûmeta Tehranê, Partî Dêmokratî 
Kurdistana Iranê (PDKI), ku navenda wê li Kurdistana 
Iraqê ye, li hevalbendên navneteweyî digerre. 
(rudaw.net, 02.07.2016) 

LEHÎ LI NAVÇEYA URMIYÊ 

Piştî gelek baran, bajarokên Çaldiran (Qelenî), Şot û 
Çaypare, ku girêdayî bajarê Urmiyê ne, ketin bin lehiyê 
(ava baranê ya gelek xurt). Zarar bi tevayî gihajt nêzîkî 
33 milyar tumen (12 milyon dolar). Li 15 gundên Çaldi- 
ranê, piraniya erdan têk çûn û gelek lawir (heywan) mi- 
rin. 

(rudaw.net, 12.07.2016) 

ZUHABÛN LI PARÊZGEHA ILAMê 

Parêzgeha (wilayet) Ilamê, li Kurdistana Iranê, li bin 
metirsiya (tehlike) zuhabûnê ye. Ji sedema nebûna ba- 
ranê di salên dawîn de, û ji sedema guherîna hewa (cli- 
mat), 20% ji aqara (mesahe) wê, nemaze li Başûr û di 
navbera bajarên Mêhran û Dehloranê de, zûha bûye. Li 
van navçeyan, germbûn 50% bilind bûye û di 30 salên 
dawîn de, nêzîkî 100.000 hêktar daristan zuha bûne. 

Li gora rapporeke Şirketa Ava Ilamê, di 24 demjimêran 
de, her kesek 450 lître av bi kar tîne. Lê li herderên din 
ên Iranê, her kesek 140 lître bi kar tîne. Bi ser de jî, ji 
sedema bikaranîna zêde ya bîran, borana (krîz) avê 
mezzintir bûye. ( rudaw.net , 13.07.2016) 


GUNDÊ BELO MALA LEGLEGAN E 

Ji 20 salan de, gundê Belo, yê bajarê Merîwanê, legle- 
gan (çivîkekî mezzin ê sipî) dihewîne. Li gola Zrêwarê, 
li nêzîkî gund, xwarin ji wan re tê dayîn. Gundî tucar 
wan aciz nakin, ji bo ku ew wan weka rûniştevan 
dibînin. 

(rudaw.net, 20.07.2016) 

AMERÎKA : "ÎRAN MEZZINTIRÎN SPONSORA 
KOMÊN TÊRRORÎST E" 

14 Tîrmeh sersaliya lmîn a lihevkirina welatên rojavayî 
bi Iranê re, li ser rawestandina çêkirina çekkê atomî ji 
aliyê wê ye (5+1). Li gel vê yekê, îranê helwesta xwe li 
hemberî komên tundrew (extremists) ne guherand. 

Di Sibat 2016 de, birêvebirê ewlehiya neteweyî ya 
Amerîka, James Clapper, goti bû : "Iran mezzintirîn 
dewleta ku alîkariya têrrorîsmê dike û ku hergav te- 
crube dike ku bi bikaranîna Leşkerê Qudsê, Hizbullah û 
komên din krîza li navçeyê kûrtir bike, ye. Li hemî ci- 
hanê, ew Iran û Hizbullah in ku metirsî li ser Amerîka û 
hevalbendên Washingtonê ne". 

Mehek şûn de, fermandarê Hêzên Navendî yên 
Amerîkî, Joseph Votel, got ku piştî lihevkirina li ser 
çekkên atomî, îranê bêtir xwe xist nav karên navçeyê. 
(rudaw.net, 19.07.2016) 


KURDISTANA SÛRIYÊ 


QAMIŞLÎ DIBE PAYTEXTA KURDISTANÊ 

Birêvebiriya Xweser, ku ji aliyê partiya kurdî PYD ha- 
tiye ava kirin, destûra xwe aşkere kir. Tê de, bajarê 
Qamişlî weka paytexta herêma fêdêral hatiye nîşan dan. 
Ew ji 85 bendan pêk hatiye. Li jêr çend ji wan : 

- Ziman : Hemî zimanên li hundirê sînorê federal di 
warên civakî, idarî, perwerdeyî û çandî de weka hev in. 

- A1 : Ewê herêma federal aleke wê ya taybetî hebe 
(PYD ala kurdî ku ji aliyê Kurdên din, ên perçeyên cihê 
yên Kurdistanê, napejirîne : sor, sipî û kesk, tevî tavekê 
li nîvê wê). Ewê ev al li tenişta ala Sûriyê bê danîn. Û 
ewê logoyekê wê jî hebe. 

- Ewê herêma federal pergaleke (systême) wê ya hev- 
serokatiyê hebe. 

- Xaniyên rûniştevanan, bê destûra dadgehê, tucar nabe 
ku bên çavdêrî (kontrol) kirin. 

- Azadiya kesan nabe ku bê rawestandin. 


- Mêdya di karê xwe de azad in. Destûr (izn) nîn e ku 
baweriyên wan bên asteng kirin. 

(rudaw.net, 01.07.2016) 



2 TEQÎN LI QAMIŞLÎ : 62 MIRÎ Û 176 BIRÎNDAR 


Di 27 Tîrmeh 2016 de, 2 teqîn li Qamişlî bûn. 62 kes 
mirin û 176 kes birîndar bûn. Ev êrîşa xwekuj bi barhil- 
girekî (kamyon) hat kirin û Dewleta Islamî xwedî lê 
derket. 

Serokê Kurdistana Iraqê, Mesûd Berzanî, daxuyaniyek 
li ser vê yekê kir û 10 "ambulans" şandin bingeha sînorî 
Sêmalka, di navbera Kurdistana Iraq û Sûriyê de , ji bo 
ku birîndaran bibin nexweşxaneyên Duhokê, li Kurdis- 
tana Iraqê. 

Serokwezîrê Kurdisana Iraqê, Nêçîrvan Berzanî, jî 
daxuyaniyek bi navê hukûmeta xwe kir û got ku ev hu- 
kûmet amade ye ku her alîkariyeke pêwîst bike. 

Di 27 û 28 Tîrmeh de, Kurdistana Iraqê 3 ton derman, 
ji bo nexweşxaneyan, şandin. 

(rudaw.net, _ avestakurd.net, _ 28.07; 

kurdM’atch.orgJO. 07.2016) 

Di 28 Tîrmeh de, Elî Qeredaxî, Kurekî Iraqê, Sekreterê 
Giştî yê Yekîtiya Cihanî ya Zananyên Misilman û Se- 
rokê "Rabiteya Islamî ya Kurdî", ev êrîş bi tundî 
şermezar kir û Dewleta Islamî bi "terrorîst" bi nav kir. 
(rudaw.net, 28.07.2016) 

RAHÊNANA 317 PÊŞMERGE LI KURDISTANA 
IRAQÊ 

Di 21 Tîrmeh de, ji bo cara yekemîn, 317 şervanên 
Kurdistana Sûriyê, yên partiyên siyasî yên kurdî, ku ne 
girêdayî PYD û PKKê ne, bawemameya (diploma) xwe 
ya pêşmerge stend. Ev yek piştî rahênaneke (tedrîb) du 
mehan li kampa leşkerî ya Xenesê, li Kurdistana Iraqê. 
Ewê xwe bigihînin firqeya Roj, ku beşek ji Pêşmerge 
Zêrevanî ye. 

Ev pêşmerge yên Encumena Neteweyî ya Kurdî li Sû- 
riyê (ENK-S), ku tê de partiyên kurdî yên ne girêdayî 
PYD hene, ne. Ew ji 3.000 namzedên kurd ên Sûriyê 
hatin bijartin. Rahênaneke din ewê di nêzîk de, ji bo 
pêşmergeyên din, bê kirin. 

(rudaw.net, 21.07.2016) 

DÛMAHÎKA ŞERRÊ LI DIJÎ DEWLETA ISLAMÎ 
Û REJÎMA SÛRÎ 

Munbic 

Dewleta Islamî ji 3 aliyan êrîşî Munbicê kir. Bi 
piştgiriya hêzên hevalbend ên navneteweyî, Hêzên En- 
cumena Leşkerî yên taxa Hezawnê ew paş de kişand, 
gelek ji şervanên wê kuştin û yek ji firokeyên wê yên bê 
pilot daxist. Ji mehek bêtir de, ev hêz li bajar pêş de di- 
çin û gelek çek û teqemeniyên ku ji aliyê Dewleta Is- 
lamî hatine hiştin distînin. Û ew tecrube dikin jî ku sî- 
vîlan bigihînin navçeyên ewlekirî (emîn). 

Bi hezaran ji van sîvîlan ber bi Riha (Urfa), Kurdistana 
Tirkiyê, reviyan. Ew dibêjin ku gelek kes li zîndanên 
Dewleta Islamî ne û ku ew wan nahêle ku ji bajar der- 
kevin. Bi ser de jî, DAIŞ mînan li ser riyan datîne, ji bo 
ku nehêle ku ew ji Munbicê birevin. 

( rudaw.net , 03,12,20,21,22,31. 07. 2016) 


Di 13 Tîrmeh de, du rojnamevanên nêzîkî partiya kurdî 
PYD, Kendal Cûdî û Mustafa Muhammed, bi bom- 
beyekê li Munbicê bi giranî birîndar bûn. Wan hogiriya 
(refaqet) şervanên Hêzên Sûriya Dêmokratîk (HSD), ku 
serkêşiya wê partiya kurdî PYD dike, dikir. Di 18 Tîr- 
meh de, Muhammed li nexweşxaneyekê, li Qamişlî, 
wefat kir. 

(kurdwatch.org, 22.07.2016) 

Di 24 Tîrmeh de, bi şev, Dewleta Islamî êrîşî "HSD" ji 
3 aliyan kir, lê ew hat paş de xistin. 18 ji şervanên wê 
hatin kuştin û 9 birîndar kirin. 

(rudaw.net, 25.07.2016) 

Çiyayê Kurdan 

Di şerrê li dijî rejîma sûrî de, hema tevahiya navçeya 
Çiyayê Kurdan ji aliyê dijberiya sûrî hat çavdêrî (con- 
trol) kirin. Bi dehan serbazên (esker) leşkerê sûrî hatin 
zîndan kirin. 

Leşkerê sûrî, bi piştgiriya firokeyên rûsî, mîlîsên îranî û 
iraqî û herweha partiya lunbanî Hizbullah (şîî. Rejîma 
sûrî elewî ye), çavdêriya vê navçeya stratêjîk kiri bû. 
(rudaw.net, 04.07.2016) 

Navçeya Hesîçê 

Di 30 Hezîran de, mînek li gundê El-Fellaha, li Başûrê 
Hesîçê, teqiya. 1 zilam hat kuştin. 

( kurdwatch.org , 07.07.2016) 

Di 03 Tîrmeh de, bi şev, şerr li Hesîçê di navbera yekî- 
neyên partiya kurdî PYD (YPG) û leşkerê sûrî de der- 
ket. 7 serbazên sûrî hatin kuştin. Ev yek, ji bo ku serba- 
zên sûrî yek ji xalên çavdêriyê "checkpoint" yên 
Asayişê, servîsên ewlehiyê yên PYD, kir amanc. Bi se- 
dan kes reviyan. 

Di 25 Tîrmeh de jî, şerr di navbera YPG û leşkerî sûrî 
de li Hesîçê bû. 1 YPG hat kuştin. 

Li gel vê yekê, bihevrejiyan di navbera van her du 
aliyan de li Hesîçê, Qamişlî û navçeyên din ên Kurdis- 
tana Sûriyê dajo (dewam dike) (her du jî şerrê Dewleta 
Islamî dikin). 

Di 06 Tîrmeh de, şerr di navbera YPG û Dewleta Islamî 
de li gundê Malha, yê bajarokê Şeddadî, yê girêdayî 
Hesîçê, bû. 21 DAIŞ û 16 YPG hatin kuştin. 

Di 06 Tîrmeh de jî, êvarê, Dewleta Islamî êrîşeke xwe- 
kuj li Hesîçê, li nêzîkî nanpêjiya (fim) Sala, kir. 16 sî- 
vîl, ku ji wan zarok û jin, hatin kuştin û çend jî birîndar 
bûn. Dewleta Islamî xwedî li vê êrîşê derket. Serokatiya 
Kurdistana Iraqê bi daxuyaniyekê ev êrîş bi tundî 
şermezar kir û tê de got ku ew amade ye ku alîkariya 
birîndaran bike. ( rudaw.net , 04,05.07; kurdwatch.org, 
30.06, 08.07.2016) 

Navçeya Oamişlî 

Di 30 Hezîran de, mînek li gundê Humeyra, 3 km li 
Başûrê Qamişlî, teqiya. 2 zarok hatin kuştin. 

( kurdwatch.org , 07.07.2016) 

Di 06 Tîrmeh de, ji bo cara 2mîn, buroya Partiya Yekî- 
tiya Kurdî li Sûriyê (PYKS) ji aliyê kesên nenas hat êrîş 
kirin. 

(rudaw.net, 06.07; kurdM’atch.org, 08.07.2016) 

Zarokên penaberan li Tirkiyê 

Zarokên penaberên sûrî li Tirkiyê neçar in ku xwendina 
xwe rawestînin û kar bikin, ji bo ku malbatên xwe 
xwedî bikin. Hin ji wan gelek cuhan in û karên giran 
dikin. Civaknas (sociologue) Celal Nofel alîkariyeke 
derûnî (psychologique) dide wan. Li Dîlokê (Antep), li 
Kurdistana Tirkiyê, li nêzîkî sînorê sûrî, bi hezaran 
penaberên kurd û ereb hene. 

(rudaw.net, 08.07.2016) 

Taxa Kurdî ya Helebê : Reva ber bi Efrînê 
YPG daxuyand ku taxa kurdî ya Helebê, Şêx Meqsûd, 
hîn jî ji aliyê komên islamî, weka Ehrar El-Şam, Suw- 
war El-Şam, Ehrar Sûriyye, El-Jebhetul-Şamiyye, 
Ceyşul-Islam ..., tê bombe kirin. 



Di hefteyekê de, ji 8.000 kes bêtir ber bi Efrînê reviyan. 
Li gora rêxistinên mirovî û ajansên ewlehiyê yên Birê- 
vebiriya Cihî ya Efrînê (yên partiya kurdî PYD), ji 12 
heta 19 Tîrmeh 2016, 8.372 kes reviyan Efrînê. Beşek ji 
van penaberan ji Reqqa û Iraqê çûn wê derê. Tê gotin 
ku temenê (umr) piraniya wan ji 15 bêtir e û ku ew li 
kampan bi cî bûne. 

Ji 25 Gulan 2016 de, bi hezaran kes ji Bakurê Sûriyê 
ber bi bajarên kurdî reviyane. 

(rudaw.net, 17,20, 31. 07. 2016) 

Gundên Bendava Tesrînê 

Hêzên Dêmokratîk ên Sûriyê (HSD), ku YPG tê de 
xurttirîn e, daxuyand (îlan kir) ku Dewleta Islamî cardin 
tecrube kir ku êrîşî gundên bendava stratêjîk a Teşrînê, 
Qadiriyye, Bîr Bekar, Kirdoşan, Uş Elşamî û Saykola 
Rojava bike. 


Di şerr de, Dewleta Islamî hat şkestin û 30 şervanên wê 
hatin kuştin. 

(rudaw.net, 17.07.2016) 

ÊRÎŞÊN LEŞKERÊ TIRKÎ 

Kobanî 

Dergevanên tirk li sînorê tirkî-sûrî agir berda çend ke- 
sên ku tecrube dikir ku ji Sûriyê ber bi Tirkiyê birevin. 
Muslim Izzuddîn Usman, 22 salî, bi berekê (gulle) li se- 
rê wî hat kuştin. Ew ji "polio" nexweş bû û nikari bû bê 
alîkarî bilive. 

Efrîn 

Di 04 Tîrmeh de, bi şev, leşkerê tirkî êrîşî gundê 
Dikmetaşê, yê girêdayî Efrînê û nêzîkî Kilisê, li sînorê 
Kurdistana Tirkiyê, kir. 

Bi ser de jî, vî leşkerî cuhanekî kurd, Mamo Hemo, ji 
navçeya Şera, li nêzîkî gundê Şêltelê, kuşt. 

Cama leşkerê tirkî navçeyên Kurdistanê bombe dike û 
dîwaran li hin ciyên sînorî ava dike. 

(rudaw.net, 05.07.2016) 

ŞERR LI HELEBÊ 

Li taxa Mellah, li Bakurê Helebê, di 4 rojan de, 57 sîvîl, 
ku ji wan 22 zarok û 15 jin, hatin kuştin û 497 jî birîn- 
dar bûn. Firokeyên rûsî piştgiriya hêzên hukûmeta sûrî 
dikin û şervanên islamî û yên dijberiyê (muxalefet) 
bombe dikin. 

(rudaw.net, 13.07.2016) 

Tê pêşbînî (texmîn) kirin ku nêzîkî 300.000 kes li vê 
navçeya Helebê dorpêçkirî ne. 

(rudaw.net, 23.07.2016) 

ENCAMA ŞERRÊ LI SÛRIYÊ JI2014 DE 

Rêxistineke mafên mirov li Sûriyê daxuyand ku ji 
20.10.2014 heta 02.07.2016, ji sedema bombekirinên fi- 
rokeyên rûsî û leşkerê sûrî, li tevayiya Sûriyê 11.500 sî- 
vîl hatin kuştin. 

(rudaw.net, 21.07.2016) 

"PYD" LI DIJÎ KURDÊN DIN 

Almanya 

Nimînendetiya Encumena Neteweyî ya Kurdî li Sûriyê 
(ENKS), ku tê de partiyên ku ne girêdayî PYD ne hene, 
xwepêşandan li bajarên cihê yên almanî pêk anîn, ji bo 
riswakirina (protêsto) ragirtinên ramyarên (siyasî) kurd 
ji aliyê partiya PYD, pelixandinên wê yên mafên mirov, 
qedexekirina karê mêdya û kuştinan li Kobanî û Amû- 
dê. 

(avestakurd.net, 10.07.2016) 

Tirbê Sipî 

Di 08 Tîrmeh de, encumena cihî (mehellî) ya Encu- 
mena Neteweyî ya Kurdî xwepêşandanek li ber buroya 
xwe pêk anî. Nêzîkî 50 kesan, ji nav tiştên din, azadki- 
rina çalakvan û ramyarên ku ji aliyê PYD hatine girtin û 
rakirina leşkeriya neçarî, xwestin. 

(kurdwatch.org, 14.07.2016) 

Amûdê 

Di 10 Tîrmeli de, servîsên ewlehiyê yên partiya PYD 
Enwer Ne'so û Ridwan Elemo, endamên politburoya 
Partiya Yekîtiya Kurdî li Sûriyê (Yekîtî), û Ebdul-Ke- 
rîm Muhammed, endamê politburoya Partî Dêmokratî 
Kurdistan li Sûriyê (PDK-S), azad kirin. Ne'so û Elemo 
di 28 Gulan û Muhammed di 27 Elezîran 2016 de hati 
bûn ragirtin. Ne'so, hinek berê azadbûna xwe, ji sedema 
nexweşiya dil, hati birin nexweşxanê. 

(kurdwatch.org, 15.07.2016) 

Di 13 Tîrmeh de, Asayişê Idrîs Yûnus Haj Qasim, en- 
damê encumena cihî ya Amûdê ya Partî Dêmokratî 
Kurdistan li sûriyê (PDK-S), azad kir. Ew di 14 Hezîran 
2016 de hati bû ragirtin. 

(kurdwatch.org, 31.07.2016) 

Qamişlî 

Di 12 Tîrmeh de, Asayişê çend demjimêran pirs ji Mu- 
hammed Fanûs Derwîş, endamê Tevgera Paşerojê û en- 
cumena cihî ya Girkê Legê, ya ENK-S, li ser kurrê wî 
pirsîn. Tê pêşbînî (texmîn) kirin ku evê dawîn diviya bû 
ku bi Asayişê re kar bike, lê ew reviya Tirkiyê. 

Di 17 Tîrmeh de, xwepêşandaneke din ji aliyê encu- 
mena cihî ya ENKSê hat pêk anîn. Nêzîkî 50 kes 
beşdarî wê bûn û, ji nav tiştên din, wê azadkirina alîgi- 
rên vê Encumenê, ku ji aliyê PYD hatine revandin, 
xwest. Tu pirs (problêm) demeket. 

(kurdwatch.org, 21.22.07.2016) 

ENKSê daxuyand ku dermanên ku ji aliyê hukûmeta 
Kurdistana Iraqê hatine şandin (li jor binêre) ji aliyê 


PYD hatin stendin û xistin nav enbaran, dêlva ku ew 
wan li nexweşxaneyan belav bike. 

(rudaw.net, 28.07.2016) 

Kobanî 

Di 20 Tîrmeh de, Asayişê cuhanekî 16 salî, Ebko Mu- 
hiddîn Qewwas, bi berekê li serê wî, kuşt. Vê yekê hêr- 
seke mezzin li bal xelk rakir. Bi zora çekkan, Asayişê 
ne hişt ku laşê wî bê stendin. Ew bi dizziyê hati bû ta- 
wanbar kirin. 

(avestakurd.net, 21.07; kurdwatch.org, 27.07.2016) 

Di 22 Tîrmeh de, Asayişê ev kuştin bi "haleteke ferdî" 
bi nav kir û got ku karmendê berpirsiyar hat ragirtin û 
ku ewê dozek li dijî wî were vekirin. 

(kurdwatch.org, 27.07.2016) 

Efrîn 

Di 21 Tîrmeli de, piştî 4 meh zîndan, Asayişê berpir- 
siyarekî bilind ê PDK-Sê, Ebdul-Rehman Apo, û 3 en- 
damên din ên vê partiyê, Filmez Osman, Cemal Zade û 
Rênas Ebdul-Rehman, azad kirin. 

PDKS, di daxuyaniyekê de, azadkirina tavil (acil) a 3 
endamên xwe yên din xwest. Û wê bangî rêxistinên 
navneteweyî ku kurdistanî kir ku fişaran (zaxt) li ser 
PYD bikin, ji bo ku ew hemî girtiyên ramyariyî (siyasî) 
azad bike. 

(rudaw.net, 21.07; kurdwatch.org, 27.07.2016) 

Di 23 Tîrmeh de, Asayişê cuhanekî kurd, Serbest Xelîl, 
ragirt, ji bo ku wî, tevî kesên din, ala kurdî di şîna 
stranbêjê navdar Bavê Selah (li beşa çandî binêre), li 
gundê Gorda, li nêzîkî Efrînê, bilind kir. Serbest bavê 3 
zarokan e û di 2015 de jî ew 3 mehan ji aliyê servîsên 
dizzî yên hukûmeta sûrî hati bû girtin. 

ENKSê daxuyaniyek belav kir û tê de ev helwesta PYD 
tawanbar kir. 

(avestakurd.net, 25.07; rudaw.net, 26.07.2016) 

NÛÇEYÊN NAVNETEWEYÎ 


PARLEMENTA EWROPÎ 

Têkoşîna li dijî kirinên têrrorîst li Yekîtiya Ewroyî 

Di 04 Tîremeh de, encumena azadiyên sîvîl a Parle- 
menta Ewropî deng da projeyeke biryarê, ku xwest ku 
plankirinên karên têrrorîst li hundirê Yekîtiya Ewropî 
bên tawanbar kirin. Ji nav wan : seredanên derve, bi 
amanca rahênan (tedrîb) yan dayîna masrafên (finance- 
ments) kirinên têrrorîst. 

(med-diplomatic, 05.07.2016) 

ALMANYA 

Gihandina pêşmerge dajo 

Di 07 Tîrmeh de, serokwezîra alman Angela Merkel li 
parlementa almanî daxuyand ku welatê wê gihandina 
(perwerdekirin) pêşmerge û şandina çekkan ji Kurdis- 
tanê re, ji bo têkoşîna li dijî Dewleta Islamî, dajo (de- 
wam dike). 

Merkel li ser parastina ewlehiyê li Iraqê û çarekirina bo- 
rana (krîz) sûrî han da (israr kir) û got ku islama radîkal 
bûye metirsiyek (tehlike) li ser Ewropa û tevahiya ci- 
hanê. Û wê got jî ku divê ku Iraq, Sûriye, Lîbya û Af- 
ganistan li dijî têrrorê bên parastin. 

(rudaM’.net, 07.07.2016) 


AMERÎKA 

Donald Trump ji Kurdan hez dike! 

Namzedê partiya komarî li hilbijartinên serokatiyê yên 
amerîkî, Donald Trump, ji rojnameya New York Times 
re daxuyand ku ew bi şerrê hêzên kurdî li dijî Dewleta 
Islamî matmayî (pirr şaş) maye û bextiyar e. Li ser pirsa 
Kurdistana Tirkiyê, Trump got ku divê ku hukûmeta 
tirkî û Kurd vê pirsê bi dyalogê çare bikin. 

(rudaw.net, 22.07.2016) 

Konfêrans li ser hindikaviyan li Washinştonê 

Wezareta amerîkî ya karên derve û zanîngeha Georges 
Tawn li Washingtonê konfêranseke du rojî li ser hindi- 
kayî û olên li Sûriye û Iraqê pêk anî. 

Amanca konfêransê parastina nasname (identitê) û 
ciyên dîrokî yên hindikayî û olên ku ketin nav destên 
Dewleta Islamî û dîtina çareyan bû. 

Rawêjkarê (muşawir) wezareta amerîkî ya karên derve 
ji bo ol û neteweyên cihê, Noks Tames, ji ajansa 
Rûdawê re daxuyand ku pêşmerge tên rahênan (tedrîb 
kirin) ji bo ku karibin gorên hevrayî bibînin, berhemên 
dîrokî biparêzin û rola xwe di tevgera wêbê ya azadki- 
rina Mûsilê de bilîzin. 

(rudaw.net, 30.09.2016) 


NÛÇEYÊN ÇANDÎ YÊN KURDÎ LI CIHANÊ 


KURDISTANAIRAQÊ 

35mîn cêina dayîna 3.964 bawernameyan 
Li bin duruşma (slogan) "Biserketinên Pêşmerge Bin- 
geha Serxwebûnê ne", Zanîngeha Selaheddînê, li 
Hewlêrê, 35mîn cêjna dayîna bawemameyan 
(diplömes) ji 3.964 xwendekaran re, li stadyuma 
François Herîrî, pêk anî. 

Di destpêkê de, serokê vê zanîngehê, Ehmed Dizeyî, 
peyama pîrozkirinê ya serokê Kurdistanê, Mesûd Ber- 
zanî, xwend. Piştre, bawemame ji xwendekaran re hatin 
dayîn. 

Ev zanîngeh ji 90 şaxên zanyariyî (ilmî) û 14 beşan pek 
hatiye. Di 35 salan de, ji 75.000 xwendekar bêtir derbas 
bûn û bawemame stendin. Nuha, 25.000 xwendekar tê 
de dixwînin. Ji wan, 500 lîsans "master" û 50 doktora 
amade dikin. Nêzîkî 2.000 mamoste tê de kar dikin. 
(rudaw.net, 01.07.2016) 


Yariya navneteweyî yti hespan 

Ji 30 Hezîran de, yariyeke (musabaqa, concours) nav- 
neteweyî ya hespan li Hewlêrê heye. 50 siwar, ji 9 
welatan, bi amadebûna jimareke mezzin ji temaşevanan, 
beşdarî wê bûn. 

Di yariya çengbûna 100 cm. de, keçeke amerîkî, Bany 
Serjianus, xelata yekemîn stend. Piştre, di yariya 110 
cm. de, Iraqiyek, Falih Buleymî, bû yekemîn. Û piştre, 
di ya 120 cm. de, cardin Iraqiyek, Welîd Reşîdî, bû ye- 
kemîn. 

Li tevahiya Iraqê, bitenê yaneya (êquipe) siwarên Hew- 
lêrê ji aliyê Yekîtiya Cihanî ya Siwaran hatiye nas kirin 
û yariyên navneteweyî li stadyuma wê tên pêk anîn. 
(rudaw.net, 01.07.2016) 

Dîtina çekkên dîrokî 

Di dema lêkolînan li gundê Girê Gomilê, li parêzgeha 
Duhokê, de, çekkên dîrokî, ku di şerrên di navbera 
Alexandrê Mezzin, ê yûnanî, û Darius III, ê farisî, de 

hati bûn bi kar anîn hatin dîtin. Ev şerrê ku navê wî 
Gugamela bû di sala 331 Berê Zayînê de, li deşta Girê 
Gomilê, bû bû. 

Birêvebirê Berhemên Dîrokî yê vê parêzgehê daxuyand 
ku ev cara 4mîn de ku bermahiyên vî şerrê tên derxistin. 
(rudaw.net, 26.07.2016) 

Saiioyek li kuçeyeke Kerkûkê 

Koma şanoyê "Hawar" komêdiyek bi navê "Beşa Buce" 
li yek ji kuçeyên Kerkûkê lîzt. Amanca vê yekê ew bû 
ku borana (krîz) malî li vî baj arî bê nîşan dan. 

Di salên dawîn de, şanoyên kuçeyan bi balkêşiyeke 
mezzin ji aliyê xelkê Kurdistana Iraqê tên şopandin. Ev 
şano beşdarî yariyên (musabaqa) navneteweyî jî dibin. 
(rudaw.net, 29.07.2016) 


BELJÎKA 



Derhênerekî kurd dibe endamê encumena Oscarê 

Derhênerê (fîlmçêker) kurd Sehîm Umer Xelîfe, ji 
ajansa Rûdawê re daxuyand ku seroka Akadêmiya Os- 
caran, Cheryl Bonne Isaac, di 29 Hezîran 2016 de 
pêşniyara wî kir ku bibe endamê encumena ku xelatên 
Oskarê dide. Ev yek, ji sedema biserketina fîlmên wî 
"Messi Bagdad" û "Bad Hunter" (Nêçîrvanê Xerab). 

Xelîfe ji Kurdistana Iraqê ye. Wî sînema li Beljîka 
xwendiye û li vî welatî dijî. 

(rudaw.net, 04.07.2016) 

KURDISTANA SÛRIYÊ 

Albumeke stranan "Penaber im " 

Serxwebûn navê komeke muzîkvanên Kurdistana Sû- 
riyê ye. Wê albumeke 9 stranan (ew helbest in), bi navê 
"Penaber im", derxist. Berpirsiyarê wê, Ehmed Ekaş, ji 
ajansa Rûdawê re daxuyand ku ev stran êş, hêvî û liber- 
xwedana penaberên Kurdistanê ravedikin (te'bîr dikin). 
Tê de babetên (thêmes, mewzû') din jî hene : Kurdistan 
û ala wê, serhildanên kurdî, Newroz, bedewbûna welat 

(rudaw.net, 04.07.2016) 


Pirsên zanînsehan 

Dema ku xwedekar xwendina xwe li dibistanan kutah 
(xelas) dikin, ew ji bo xwenivîsîna li zanîngeha Hesîçê, 
li Kurdistanê, rastî zoriyên xwenivîsîne (qeydkirin) tên. 
Ji bo ku li vê zanîngehê hemî beşên ku tên xwestin nîn 
in. Berê şerrê li Sûriyê, xwendekarên kurd diçûn zanîn- 
gehên Şam û Helebê. 

(Rudaw.net, 12.07.2016) 

Wefata stranbêjekî mezzin 

Di 14 Tîrmeh de, muzîkvan û stranbêjê kurd ê mezzin, 
Bavê Selah, li nexweşxaneyekê, li Efrînê, di 64 saliya 
xwe de, wefat kir. Wî ji piçûkayiya xwe de dest bi sti- 
ranê kiri bû, komeke folklorî bi navê "Koma Armanc" 
ava kiri bû û di 1984 de beşdar bû bû fêstivalên hunerî 
li Ewropa. Ew 25 caran hati bû zîndan û êşkence kirin. 
(rudaw.net, 14.07.2016) 

HINDISTAN 

Civaknasekî kurd dibe aktor 

Soran Ekrem ji Kurdistana Iraqê ye. Ew li Hindistanê 
civaknasiyê (sociologie) dixwîne. Jê re hat pêşniyar ki- 
rin ku rola serokê Hindistanê, di rêzefîlmeke dramatîk 
de, bilîze. Wî ev yek pejirand (qebûl kir) û tê de lîzt. 
(rudaw.net, 06.07.2016) 

SWÊD Û FINLANDA 

34 Kurd li kantpên penaberan dizewicin 
Li 8 kampên penaberan, li Swêd û Finlanda, 34 Kurd 
zewicîn. Wan çîrokên xwe ji ajansa Rûdawê re gotin. 
(rudaw.net, 10.07.2016) 

KURDISTANA ÎRANÊ 

Fêstivala gêlazan 

Di 14 Tîrmeh de, li Şino, parêzgeha Urmiyê, lmîn Fês- 
tivala Gêlazan bû. Ji derveyî cotkaran, hundermend, 
werzişvan (sportifs) û xelkê navçeyê hebûn. Navê "Ba- 
jarê Gêlazan" li Şino hatije kirin. Ew di vî warî de, li 
asta Kurdistan û tevayiya Iranê, yekemîn e. 
(avestakurd.net, 14.07; rudaw.net, 15.07.2016) 

Konsêra hunermendekî navdar 

Ji 19 heta 21 Tîrmeh, li Şino konsêra hundermendê 

navdar Ednan Kerîm û koma muzîkê "Mehûy" bû. 

Di her şevekê de, 2.000 bîlêt hatin firotin. Bi giştî, 
6.000 temaşevan hebûn. 

(rudaw.net, 22.07.2016) 

BRÎTANYA MEZZIN 

Bntaniyek arşîvên hunderî berhev dike 
Rolf Killius pisporekî hunerî yê muzexane û pirtûkxa- 
neya Brîtanya Mezzin e. Ji 30 salan de, ew bi berhevki- 
rina arşîvên çand û hunerên Rojhilata Navîn û Asya xe- 
rîk (mijûl) e. Ew tecrube dike ku wan bixe nav pirtûk- 
xaneya brîtanî. 

Killius çû Kurdistana Iraqê, ji bo ku li gund û navçeyan 
bigerre û stran û muzîkên kevn ên Kurdan, yek ji kev- 
nartirîn gelên Rojhilata Navîn, berhev bike. 

Wî ji ajansa Rûdawê re daxuyand ku berê 30 salan, ew 
çû bû Amed (Diyarbekir) û Wanê, li Kurdistana Tir- 
kiyê. Ew bi otobusê di navbera van her du bajaran de 
digerriya û tê de 3 demjimêran stranên Elesen Sîsawî 
tomar (qeyd) kirin. Ev yek ji bo ku ew bi dengê wî û bi 
awayî strana wî matmayî (gelek şaş) bû bû. 

Killius got ku ew dilgiran e ku gelên cihanê muzîk û 
stranên kurdî baş nas nakin. 

(rudaw.net, 20.07.2016) 

U.N. Û AMERÎKA 

2 Xelat ji stmnbêjeke kurd re 

Li fêstivala San Fransico, U.N.ê Xelata Bihêztirin Jin li 
Rojhilata Navîn da stranbêja kurd Helly Luv, 27 salî. 


Wê Xelata Festivala Fîlma Cihanê ya San Francisco, ji 
bo Baştirîn Vîdêoya Muzîkê jî, stend (navê vîdêoya wê 
"Revolution", ango "Şoreş" e). 

Helly Luv di heman demê de li dijî bîrên (fikr) ên kevn 
(tranditionnelles) ên civaka kurdî û komen islamî li ber 
xwe dide. Ew hem bi muzîka xwe, hem bi çalakbûna 
xwe li dijî pelixandina jinan û hem jî bi welatparêziya 
xwe ya kurdî navdar e. 

Di 2013 de, Luv, piştî belavbûna strana wê "Risk it All" 
li ser Youtubê, navdar bû. Di 2015 de, wê di fîlma 
derhênerê ji Kurdistana Iranê, Behmen Qubadî" "A Flag 
Without a Country" (Alek bê Welat), de lîzt. Wê tê de 
rola hundermendeke ku penaberên ku ji Dewleta Islamî 
direvin han dide (teşwîq dike) ku çanda xwe bi stran û 
muzîkê bidin nasîn, lîzt. 

(rudaw.net, 23, 26.07.2016) 

HOLLANDA 

Berberek bi çavên şirtî kar dike! 

Hesen Ibiş berberek ji Kurdistana Sûriyê ye û li Hol- 
landa dijî. Ew ji bajarê Efrînê ye û bi derxistina (îcadki- 
rin, ixtira') rojane ya tiştên nuh di karê xwe de navdar e. 
Nuha, ew dema ku bi zubûnên (muşterî, client) xwe yên 
hollandî xerîk (mijûl) e, çavên xwe bi potekî (perçeyeke 
qumaş) digire! 

(rudaw.net, 23.07.2016) 


Ev bulten bi 4 zimanan, kurdî, fransî, hollandîû ingilîzî tê weşandin û bi e.mail ji nêzîkîl.000 navnîşanan re tê şandin. Ew bi 
kurdî ûfransî ji aliyê Pervîn Cemîl tê nivîsîn, ji aliyê Şîrîn, Nevîn û Pieter Gerits tê wergerandin hollandî û ji aliyê Şîrîn tê 
wergerandin ingilîzî. Montaja wê ji aliyê Pieter Gerits tê kirin. Rênas Newrozî wê li ser CD'yan tomar (qeyd) dike û datîne ser 
facebook û malpera entêrnêtê, yên Buroya Kurdî, û http://en.calameo.com/accounts/3601834. Ew li ser kaxiz jî tê çap kirin 
û danîn navpirtûkxaneya Buroyê, ku tê de berhemên bi nêzîkî 10 zimanan hene. 



Vlaamse Gemeenschapscommisie Brussel 



FÊDÊRATION 

WALLONiE-DRUXELLES 

